| Medaljeoversikt |
| --- |
| Konkurrerte for Senegals flagg Senegal |
| Friidrett Afrikamesterskapet |
| Sølv | Nairobi 2010 |  Lengde |
| Gull | Addis Abeba 2008 |  Tresteg |
| Sølv | Brazzaville 2004 |  Lengde |
| Friidrett Panafrikanske leker |
| Bronse | Maputo 2011 |  Lengde |
| Gull | Alger 2007 |  Tresteg |
| Sølv | Abuja 2003 |  Lengde |
| Friidrett Jeux de la francophonie |
| Sølv | Beirut 2009 |  Lengde |
| Friidrett Universiaden |
| Sølv | Beograd 2009 |  Lengde |
| Friidrett Afro-asiatiske leker |
| Sølv | Hyderabad 2003 |  Lengde |

**Ndiss Kaba Badji** (født 21. september 1983) er en senegalesisk lengdehopper. Han har en personlig rekord på 8,32 meter, og ble afrikamester i tresteg i 2008. 

Han var suspendert i perioden juni 2005 til mai 2007 på grunn av en positiv dopingtest.

Tidlig karriere og utestengelse
-------------------------------

Badji deltok ved juniorafrikamesterskapet i 2001, som ble arrangert i Réduit i Mauritius, der han fikk sølv, kun slått av landsmannen Abdou Demba Lam. Badji hoppet her 15,09 meter. Året etter deltok han ved junior-VM i friidrett 2002 i Kingston på Jamaica, der han kom på 9.-plass i tresteg. Han deltok også i lengde, men ble slått ut i kvalifiserinsrunden med 7,37 meter som lengste hopp, som var 1 cm unna en plass i finalen. Hans personlige rekorder i 2002 var 7,83 og 16,30 meter, begge satt i Dakar i mai og juni 2002. I august deltok han ved Afrikamesterskapet i friidrett 2002, der han kom på femteplass i lengde, med et langt hopp på 7,90, men her hadde han 3,6 m/s i medvind. 

I august 2003 deltok han ved Universiaden i Daegu i Sør-Korea, der han kom på femteplass i lengde. I oktober fikk han sølv i lengde ved Panafrikanske leker, kun slått av Ignisious Gaisah. Her hoppet Badji 7,92 meter, som var ny personlig rekord. 

Han brøt 8-metersgrensen første gang i februar 2004, ved et innendørsstevne i Moskva. Denne personlige rekorden stod helt til februar 2010. Ved VM i friidrett innendørs 2004 i mars nådde han ikke finalen, men ble slått ut i kvalifiseringsrunden. Han vant senere sølv i lengde ved Afrikamesterskapet i friidrett 2004 i Brazzaville i juli, bak Jonathan Chimier, og 1. august satte han ny personlig rekord med 8,20 meter i Sestriere. Han deltok også ved sommer-OL 2004, men 7,74 meter i kvalifiseringsrunden holdt ikke til videre avansement. 

I mars 2005 testet Badji positivt på Androstenedion, og ble utestengt fra konkurranser fra juni 2005 til mai 2007. Han rakk imidlertid å delta på Islamic Solidarity Games 2005 i april, der han fikk sølv i tresteg, bak Mohammed Hazouri, og bronse i lengdesprang. Igjen hoppet han over 8 meter, denne gangen 8,02.

Comeback og videre karriere
---------------------------

Hans første store mesterskap etter dopingsaken var Panafrikanske leker 2007 i juli. Her vant han gull i tresteg, med lengden 16,80. Han stilte også i lengde, men her kom han på femteplass. 

Ved VM i friidrett 2007 i Osaka i Japan i august hoppet han 8,04 i kvalifiseringen, og gikk til finalen. Der fikk han 8,01 som beste hopp, og endte på 7.-plass i finalen. Irving Saladino vant VM-gullet, med 8,57 meter. 

I 2008 vant han gull i tresteg ved Afrikamesterskapet i friidrett 2008, med ny senegalesisk rekord på 17,07 meter. Ved sommer-OL 2008, hans andre OL, stilte han både i lengde og tresteg. I lengde nådde han finalen, og kom på 6.-plass med 8,16 meter. I tresteg gjorde han ingen gyldige hopp, og gikk dermed ikke videre fra kvalifiseringsrunden. Ved Golden League-stevnet *Memorial Van Damme* i Brussen fikk han fjerdeplass. 

Badji vant to internasjonale sølvmedaljer i 2009. Ved Universiaden 2009 i Beograd fikk han sølv i lengde, bak sørkoreanske Kim Deok-Hyeon. Også ved Jeux de la Francophonie i Beirut fikk han sølv i lengde, denne gangen bak marokkanske Yahya Berrabah. Alle hoppene hans ved Jeux de la Francophonie var over 8 meter, og det lengste hoppet hans var på 8,32 meter. Berrabah hoppet 8,49 meter i sitt vinnerhopp. I august var det VM i friidett 2009, der han ble slått ut i kvalifiseringsrunden. 

Ved VM i friidrett innendørs 2010 i Doha hoppet han 7,93 meter i kvalifiseringen, som var den sjette beste lengden. I finalen hoppet han 7,86 som lengste hopp, samme lengde som tyske Christian Reif, men Reif tok femteplassen fordi hans nest lengste hopp var lenger enn Badjis, som da fikk sjetteplass. I Afrikamesterskapet i friidrett 2010 i Nairobi fikk han en ny sølvmedalje i lengde, med 8,10 meter i finalen, denne gangen bak sørafrikanske Khotso Mokoena. Han deltok i lengde ved Panafrikanske leker 2011, der han fikk bronse med 7,83 meter. Her gikk gullet til Luvo Manyonga og sølvet til Ignisious Gaisah.

I mars 2012 deltok Badji ved VM i friidrett innendørs 2012 i Istanbul. Han fikk femte beste lengde i kvalifiseringen, og var en av de åtte som fikk hoppe i finalen. I finalen hoppet han 7,93 og 7,97 meter, som holdt til femteplass. VM-gullet gikk til brasilianske Mauro Vinícius da Silva, som hoppet 8,23 meter.

Referanser
----------

1. ↑  People's Daily Online – *Senegal wins first athletics gold in men's triple jump at All Africa Games*, besøkt 24. mai 2012.
2. ↑  GBR Athletics – *African Junior Championships*, besøkt 24. mai 2012.
3. ↑  IAAF – *Official Results – LONG JUMP – Men – Qualification* Arkivert 22. mars 2009 hos Wayback Machine. besøkt 24. mai 2012.
4. ↑  IAAF – *Athletes Sanctioned for a Doping Offence Committed During 2005* (arkivert), besøkt 24. mai 2012.
5. ↑  Africathle - *All-Africa Games - Jeux Africains, Maputo (Mozambique) 11-15/9*, besøkt 24. mai 2012.

Eksterne lenker
---------------

* (en) Ndiss Kaba Badji – Olympics.com Rediger på Wikidata

* (en) Ndiss Kaba Badji – Olympic.org Rediger på Wikidata

* (en) Ndiss Kaba Badji – Olympedia Rediger på Wikidata

* (en) Ndiss Kaba Badji – Sports-Reference (OL-resultater – arkivert) Rediger på Wikidata

* (en) Ndiss Kaba Badji – World Athletics Rediger på Wikidata

* (en) Ndiss Kaba Badji – Diamond League Rediger på Wikidata

* (en) Ndiss Kaba Badji – Track and Field Statistics Rediger på Wikidata

| * v
* d
* r
Afrikamestere i tresteg, menn |
| --- |
| 
* 1979: Ajayi Agbebaku
* 1982: Mamadou Diallo
* 1984: Joseph Taiwo
* 1985: Paul Emordi
* 1988: António Santos
* 1989: Eugene Koranteng
* 1990: Toussaint Rabenala
* 1992: Toussaint Rabenala
* 1993: Toussaint Rabenala
* 1996: Paul Nioze
* 1998: Andrew Owusu
* 2000: Andrew Owusu
* 2002: Olivier Sanou
* 2004: Olivier Sanou
* 2006: Tarik Bouguetaïb
* 2008: Ndiss Kaba Badji
* 2010: Tosin Oke
* 2012: Tosin Oke
* 2014: Godfrey Khotso Mokoena
* 2016: Tosin Oke
* 2018: Hugues Fabrice Zango
* **2022**: Hugues Fabrice Zango

 |